《登金山寺楼》
明代·张弼

第一江山第一楼，年来频得纵清游。盘云苍隼如相识，煮茗缁衣苦欲留。

笔底风云摇海岳，壶中日月送春秋。古今多少登临者，何事哀吟动客愁。

作者简介：（1425—1487）明松江府华亭人，字汝弼，号东海。成化二年进士。久任兵部郎，议论无所顾忌。出为南安知府，律己爱物，大得民和。少善草书，工诗文，自言吾书不如诗，诗不如文。有《鹤城稿》、《东海稿》等。